EkBass/fiwiki-20250220-pages-articles huggingface dataset:
Hans Krieger

Hans Ernst Krieger (19. toukokuuta 1929 Landenberg – 11. kesäkuuta 2005 Lemgo)Hans Ernst Krieger, Dr. rer. nat. Chemistry Tree, 26.3.2013. Viitattu 4.8.2016.Hans Ernst Krieger 19.5.1929–11.6.2005. In memoriam – Lajunen, Lauri 2006 SoleCRIS, Oulun yliopisto. Viitattu 4.8.2016. oli saksalainen kemisti ja professori. Hän toimi 1964–1991 Oulun yliopistossa orgaanisen kemian professorina. == Elämä ja ura == Hans Krieger opiskeli kemiaa Kölnin yliopistossa ja valmistui sieltä maisteriksi 1955. Sen jälkeen hän aloitti jatko-opinnot ja väitöskirjan tekemisen professori Kurt Alderin ohjauksessa. Krieger väitteli tohtoriksi 1958. Valmistumisen jälkeen Krieger muutti Suomeen. Hän työskenteli aluksi 1959–1962 Lääke Oy:n laboratoriossa. Lääke Oy oli turkulaisen Farmos Oy:n tytäryhtiö. Alun perin Farmos Oy toimi (v:sta 1946) nimellä Lääke Oy, mutta vuonna 1958 yhtiön nimi vaihdettiin Farmos Oy:ksi ja nimeä Lääke Oy käytettiin sen tytäryhtiössä. Kemistinä Krieger patentoi 1960-luvun alkupuoliskolla menetelmän, jonka avulla voi valmistaa bisyklisiä aminoketoneja.Bicyclic aminoketones and method for the production thereof Google.com/patents (html). Viitattu 4.8.2016. Vuodesta 1962 Krieger oli tutkijana ja opettajana Oulun yliopistossa. Hänet nimitettiin Oulun yliopiston orgaanisen kemian professoriksi vuonna 1964. Hän oli yliopistossaan ensimmäinen orgaanisen kemian professuurin haltija.Orgaaninen kemia Helsingin yliopisto: Kemma – kemian opetuksen keskus, 2013. Viitattu 4.8.2016. Professori Kriegerin opastuksella orgaanisen kemian opintoja Oulussa suoritti muun muassa tuleva Jyväskylän yliopiston orgaanisen kemian professori Petri Pihko, joka toimi Oulun yliopistossa tutkimusassistenttina vuosina 1990–1991.Petri M. Pihko(toim.): Hydrogen Bonding in Organic Synthesis (2009) Wiley Online Library, Wiley & Sons, 2016. (html). Viitattu 4.8.2016. Krieger jäi virastaan eläkkeelle 1991. Hänen seuraajakseen nimitettiin 1992 Ari Koskinen. Jäätyään eläkkeelle Krieger palasi takaisin Saksaan, jossa hän vietti viimeiset vuotensa. Hän kuoli 86-vuotiaana Lemgon kaupungissa, Nordrhein-Westfalenin osavaltiossa 11. kesäkuuta 2005. ==Julkaisut== Professori Krieger julkaisi useita tieteellisiä artikkeleita kemian alan julkaisuissa. Hän julkaisi Arto Arstilan ja Lasse Koskenniskan kanssa myös lyhyen kirjasen Aminomethylierung von Camphen. * Hans Krieger, Arto Arstila, Lasse Koskenniska: Aminomethylierung von Camphen. Oulun yliopisto: Kemian laitos, 1983. ISBN 9789514214967 == Lähteet == Luokka:Saksalaiset kemistit Luokka:Saksalaiset professorit Luokka:Oulun yliopiston professorit Luokka:Vuonna 1929 syntyneet Luokka:Vuonna 2005 kuolleet
Christopher McQuarrie

Christopher McQuarrie (s. 1968) on yhdysvaltalainen Oscar-palkittu käsikirjoittaja, ohjaaja ja tuottaja. Hän on tehnyt urallaan useasti yhteistyötä ohjaaja Bryan Singerin ja näyttelijä Tom Cruisen kanssa. McQuarrie voitti parhaan alkuperäisen käsikirjoituksen Oscar-palkinnon elokuvista Epäillyt vuonna 1995. == Filmografia == * Kuka on syyllinen (käsikirjoitus, 1993) * NYPD Blue (televisiosarja, käsikirjoitus, 1994) * Epäillyt (käsikirjoitus, 1995) * Tuhon tiellä (ohjaus, käsikirjoitus, 2000) * Operaatio Valkyrie (käsikirjoitus, tuottaja, 2008) * Valitut (televisiosarja, luoja, käsikirjoitus, 2010) * The Tourist (käsikirjoitus, 2010) * Jack Reacher: Tappajan jäljillä (ohjaus, käsikirjoitus, 2012) * Wolverine (käsikirjoitus, 2013) * Jack the Giant Slayer (käsikirjoitus, 2013) * Edge of Tomorrow (käsikirjoitus, 2014) * Mission: Impossible – Rogue Nation (ohjaus, käsikirjoitus, 2015) * Jack Reacher: Never Go Back (tuottaja, 2016) * Rogue One: A Star Wars Story (käsikirjoituksen muokkaus, 2016) * The Mummy (käsikirjoitus, 2017) * Mission: Impossible – Fallout (ohjaus, käsikirjoitus, tuottaja, 2018) * Mission: Impossible – Dead Reckoning Part One (ohjaus, käsikirjoitus, tuottaja, 2023) * Mission: Impossible – The Final Reckoning (ohjaus, käsikirjoitus, tuottaja, 2025) == Lähteet == == Aiheesta muualla == * * * Luokka:Vuonna 1968 syntyneet Luokka:Elävät henkilöt Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:Parhaan alkuperäiskäsikirjoituksen Oscar- palkinnon saajat
Pekka Mykkänen

Pekka Mykkänen on suomalainen toimittaja. Hän on työskennellyt Helsingin Sanomissa vuodesta 1995 lähtien ja toiminut muun muassa sunnuntai-, talous- ja ulkomaantoimituksissa. Mykkänen oli lehden kirjeenvaihtaja Kiinassa ja Aasiassa vuosina 1998–2003 ja hänelle myönnettiin SARS-uutisoinnistaan Suuri journalistipalkinto vuonna 2003. Hän oli kirjeenvaihtajana Yhdysvalloissa 2006–2010 ja Brysselissä 2016-2018. Mykkänen on julkaissut useita kirjoja kokemuksistaan kirjeenvaihtajana. Mykkänen on koulutukseltaan filosofian maisteri. Hän opiskeli myös Harvardin yliopistossa stipendiaattina vuosina 2003–2004. == Teokset == * * * * == Tunnustukset == * Bonnierin vuoden juttu 2003, SARS-uutisointi, Helsingin Sanomat == Lähteet == Luokka:Helsingin Sanomien toimittajat Luokka:Suomalaiset tietokirjailijat Luokka:Ulkomaankirjeenvaihtajat Luokka:Syntymävuosi puuttuu Luokka:Elävät henkilöt
Tommi Nieminen

Tommi Nieminen on suomalainen toimittaja. Hän työskenteli Helsingin Sanomien kirjeenvaihtajana Delhissä vuosina 2010–2011 ja kirjoitti asemamaastaan kirjan Vastaus on Intia. Nieminen julkaisi yhdessä Laura Halmisen kanssa jutun ”Uusnatsien sisäpiirissä” vuonna 2015. Tutkivan journalismin yhdistys myönsi jutulle seuraavana vuonna Lumilapio-palkinnon. Nieminen toimii Helsingin Sanomien Feature-toimituksessa. Tommi Niemisen isä oli kirjailija Kaiho Nieminen. == Teokset == * == Tunnustukset == * Lumilapio-palkinto 2016 "Uusnatsien sisäpiirissä", uusnatsijärjestö Suomen vastarintaliikkeen sisäpiiriä käsittelevästä jutusta. * Tiedonjulkistamisen valtionpalkinto 2022 sananvapauden ja muiden ihmisoikeuksien puolustamisesta journalismin keinoin == Lähteet == Luokka:Helsingin Sanomien toimittajat Luokka:Ulkomaankirjeenvaihtajat Luokka:Tiedonjulkistamisen valtionpalkinnon saajat Luokka:Elävät henkilöt Luokka:Syntymävuosi puuttuu
Miehen vankina

Miehen vankina on Aarne Kivimäen taiteilijanimellä Olavi Kallas ohjaama melodraama vuodelta 1943. Elokuva perustui Laura Sointeen samannimiseen romaaniin. Elokuvan tuotti turkulainen Valo-Filmi Oy. Elokuvan näyttelijöistä osa oli amatöörejä, osa taas Turun teattereiden ammattinäyttelijöitä. Elokuva ei menestynyt taloudellisesti ja kriitikot pitivät sitä kömpelösti toteutettuna. Elokuvasta on säilynyt epätäydellinen ja huonolaatuinen kopio joka löytyi syyskuussa 1999 Soihtu-filmin varastosta.Elokuvan taustatiedot EloNetissäKadonneeksi luultu Miehen vankina palaa valkokankaalle, Turun Sanomat 6.4.2007 == Juoni == Mielisairas ja taikauskoinen Klaus Vornankumpu uskoo tyttärensä Katariinan olevan Metsäreunan sepän lapsi ja kohtelee tätä huonosti. Kun sepän poika Kristian tulee kosimaan Katariinaa Klaus kertoo luulonsa ja ajaa hänet pois. Katariina lähtee myöhemmin kaupunkiin ja nousee siellä suosituksi laulu- ja tanssitähdeksi. Hän tapaa Kristianin ja pian selviää että Klausin luulo on ollut aiheeton: Katariina ei ole sepän lapsi. Kristian joutuu auto-onnettomuuteen, jossa hän menettää näkönsä. Pelätessään tulevansa Katariinalle taakaksi sokeana hän selittää, ettei ole tätä koskaan vakavissaan rakastanut. Elokuvan lopussa Kristian saa näkönsä takaisin ja peruu aikaisemmat puheensa, jonka jälkeen Kristian ja Katariina menevät naimisiin. ==Näyttelijät== ==Lähteet== Luokka:Melodraamat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1943 suomalaiset elokuvat
Selänpää

Selänpää on Kouvolan kaupunginosa, kylä ja tilastoalue entisen Valkealan kunnan alueella eli nykyisellä Valkealan suuralueella. Se sijaitsee Kouvolan pohjoisosassa. Selänpään kaupunginosa ja tilastoalue eroavat alueellisesti toisistaan. Selänpään tilastoalueeseen kuuluu lisäksi myös Oravalan kaupunginosa, ja tällä alueella 785 asukasta. Selänpään postinumeroalueen (47810 Selänpää) väkiluku oli 272 vuonna 2020.Paavo (Postinumeroalueittainen avoin tieto) Kylässä sijaitsee Selänpään rautatieasema, joka on kunnostettu kyläläisten ja matkailijoiden käyttöön kylätaloksi. Lisäksi kylän mukaan on nimetty Selänpään lentokenttä. Selänpäässä asuu noin 500 ihmistä. Kylän urheiluseura on nimetään Selänpään Jäykät. == Kylät == *Selänpää **Hasula **Pukkila *Itä-Verla *Tolska *Oravala **Pohjois-Hirvelä (Kouvolan keskustaajama, Kuusankoski) **Rantakulma *Lamminkylä *Savisto == Lähteet == ==Aiheesta muualla== * Valkealan kylät: Selänpää Luokka:Valkealan kylät Luokka:Kymenlaakson maakunnan entiset taajamat
Force India VJM08

Force India VJM08 oli intialaisen Formula 1 -talli Force Indian käyttämä auto kaudella 2015. Autolla kilpailivat meksikolainen Sergio Pérez ja saksalainen Nico Hülkenberg. Testikuljettajana toimi Pascal Wehrlein. == Formula 1 -tulokset== Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Force India Mercedes AUS MAL CHN BHR ESP MON CAN AUT GBR HUN BEL ITA SIN JPN RUS USA MEX BRA ABU 136 5. Sergio Pérez 10 13 11 8 13 7 11 9 9 Kesk. 5 6 7 12 3 5 8 12 5 Nico Hülkenberg 7 14 Kesk. 13 15 11 8 6 7 Kesk. DNS 7 Kesk. 6 Kesk. Kesk. 7 6 7 == Saavutukset == Palkintosijat Nro Kilpailu Kuljettaja 1 Venäjän GP 2015 Sergio Pérez == Aiheesta muualla == Luokka:Force Indian Formula 1 -autot Luokka:Autot Formula 1 -kaudella 2015
Vanadiinitrikloridi

Vanadiinitrikloridi (VCl3) on vanadiini- ja kloridi-ionien muodostama epäorgaaninen ioniyhdiste. Yhdistettä voidaan käyttää orgaanisten vanadiiniyhdisteiden valmistukseen. ==Ominaisuudet== Huoneenlämpötilassa vanadiinitrikloridi on punaisenviolettia kiteistä ainetta. Yhdiste on hygroskooppista ja liukenee veteen, mutta myös helposti hydrolysoituu veden vaikutuksesta. Kuumennettaessa se disproportioituu. Vanadiinitrikloridi liukenee etanoliin sekä koordinoituviin orgaanisiin liuottimiin kuten asetonitriiliin.Mike Woolery: Vanadium Compounds, Kirk-Othmer Encyclopedia of Chemical Technology, John Wiley & Sons, New York, 2005. Viitattu 4.8.2016 ==Valmistus ja käyttö== Vanadiinitrikloridia voidaan valmistaa kuumentamalla dirikkidikloridia divanadiinipentoksidin kanssa. Reaktiossa vanadiini pelkistyy ja rikki hapettuu osittain rikkidioksidiksi ja osittain pelkistyy alkuainerikiksi. :2 V2O5 \+ 6 S2Cl2 → 4 VCl3 \+ 5 SO2 \+ 7 S Vanadiinitrikloridista voidaan valmistaa organovanadiiniyhdisteitä ja sitä voidaan käyttää katalyyttinä eräiden kumien ja muovien valmistuksessa. ==Lähteet== Luokka:Kloridit Luokka:Vanadiiniyhdisteet
Estádio Olímpico Nilton Santos

Estádio Olímpico Nilton Santos (ent. Estádio Olímpico João Havelange) on monikäyttöstadion Rio de Janeirossa Brasiliassa. Stadion valmistui vuonna 2007 ja siellä järjestettiin Pan-Amerikan kisat samana vuonna. Stadionin rakennuskustannukset olivat noin 175 miljoonaa euroa. Stadionilla järjestettiin vuoden 2016 kesäolympialaisten yleisurheilukilpailuja. Ennen olympialaisia stadionille tehtiin kattoremontti ja katsojakapasiteettia nostettiin 60 000 paikkaan. ==Lähteet== ==Aiheesta muualla== Luokka:Brasilian jalkapallostadionit Luokka:Brasilian yleisurheilu Luokka:Kesäolympialaiset 2016 Luokka:Rio de Janeiron rakennukset ja rakennelmat
Saint-Gervais-les-Bains

Saint-Gervais-les-Bains on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta on tunnettu matkailukeskus. Mont Blancin läheisyys ja lukuisat laskettelukeskukset tuovat alueelle matkailijoita.Tour de France 2016 ==Liikenne== Kunnan rautatieasema Gare de Saint-Gervais-les-Bains-Le Fayet on matkustajajunien pääteasema. Asemalta pääsee kuitenkin jatkamaan Mont Blancille hammasratajuna Tramway du Mont-Blancilla (TMB), joka on korkeimmalla kulkeva hammasrata Euroopassa. Pääteasema Gare de Nid d'Aigle (kotkanpesä) sijaitsee 2362 metrin korkeudessa. ==Nähtävyyksiä== Kunnan nähtävyyksiä ovat 1600-luvulta peräisin oleva Saint- Gervaisin kirkko sekä 1200-luvun linnoitettu Hautetourin talo. ==Urheilu== Paikallinen jääkiekkojoukkue on nimeltään Hockey Club Mont-Blanc. Tiedosto:Nid_d'Aigle_(TMB).jpg|Kotkanpesän asema Tiedosto:St-Gervais-les- Bains_100610_(4).JPG|Saint-Gervaisin kirkko Tiedosto:Maison_forte_de_Hautetour_St_Gervais_2016_b.jpg|Hautetourin linnoitettu talo ==Lähteet== ==Aiheesta muualla== *
Nurmijärven seurakunta

Nurmijärven seurakunta on Suomen evankelis-luterilaisen kirkon Espoon hiippakuntaan kuuluva seurakunta. Se käsittää Nurmijärven kunnan keskisellä Uudellamaalla. Seurakunta on Suomen suurin maalaisseurakunta. Elokuussa 2024 Nurmijärven seurakuntaan kuului 28 379 henkilöä eli noin 63,2 prosenttia kunnan väestöstä. Suurimmillaan jäsenmäärä oli vuonna 2007, jolloin jäseniä oli 32 283, minkä jälkeen jäsenluku on pienentynyt lähes joka vuosi. Seurakunnalla on 120 työntekijää. Kirkkoherrana toimii Ari Tuhkanen. == Toiminta == Seurakunta pitää jumalanpalveluksia Nurmijärven kirkossa, Klaukkalan kirkossa ja Rajamäen kirkossa. Lisäksi seurakunnalla on seurakuntakeskus, nuorisotalo ja Iso Pappila Nurmijärven Kirkonkylässä ja uusi Kirkonnurkka-tila Rajamäellä. Myös Klaukkalan kirkon yhteydessä on seurakunnan muita toimitiloja. Lapsi- ja perhetyön ryhmiä kokoontuu lisäksi erilaisissa vuokratiloissa ympäri kuntaa. Nurmijärven seurakunnalla on kaksi hautausmaata, Kirkonkylällä ja Rajamäellä. Molemmista löytyy myös siunauskappeli. Klaukkalan kirkon alakerrassa on uurnaholvi. Lisäksi seurakunta omistaa leiri- ja kurssikeskus Sääksin Hyvinkään Kiljavalla, noin viisi kilometriä Rajamäen keskustasta Sääksjärven rannalla. == Historia == Nurmijärven seurakunta perustettiin Helsingin pitäjän seurakuntaan kuuluneena kappeliseurakuntana vuonna 1558, mutta siihen liitettiin myös osia Sipoon, Janakkalan, Vihdin ja Espoon seurakunnista. Itsenäiseksi seurakunnaksi se muutettiin vuonna 1605. Nurmijärven seurakunta on kertonut luopuvansa kristillisestä kasvatuksesta iltapäivätoiminnassaan vuonna 2024. Päätöksen myötä iltapäiväkerhoissa ei lauleta hengellisiä lauluja, rukoilla eikä seurata kirkkovuotta. == Papisto == Seuraavat henkilöt ovat toimineet Nurmijärven seurakunnan kirkkoherroina: * 1605–1648: Josephus Canuti * 1649–1668: Canutus Sigfridi Laevanus * 1669–1670: Thomas M. Gestrinius * 1676–1710: Samuel Erici Mechelaenius * 1724–1743: Thomas Kelsinius * 1745–1755: Simon Majorin * 1759–1778: Hans Henrik Barck * 1781–1784: Adolf Erik Hedén * 1786–1821: Johan Fabritius * 1824–1841: Karl Isak Vallenius * 1843–1846: Aron Gustaf Borg * 1848–1891: Axel Fredrik Granfelt * 1892–1913: Karl Alfred Sadenius * 1916–1927: Henrik Johan Pastinen * 1928–1964: Kosti Kankainen * 1964–1974: Åke Launiala * 1975–1992: Tuomo Koivuranta * 1992–2010: Jukka Iso-Herttua * 2010→ Ari Tuhkanen == Katso myös == * Uskonto Uudellamaalla * Nurmijärven rovastikunta * Nurmijärven helluntaiseurakunta * Nurmijärven rauhanyhdistys == Lähteet == == Aiheesta muualla == * http://www.nurmijarvenseurakunta.fi Luokka:Espoon hiippakunnan seurakunnat Luokka:Nurmijärven seurakunnat
Bassel Jradi

Bassel Zakaria Jradi (s. 6. heinäkuuta 1993) on libanonilainen jalkapalloilija. Pelipaikaltaan hän on hyökkäävä keskikenttäpelaaja. Jradi edustaa Norjan pääsarjassa pelaavaa Lillestrømiä.Bassel Jradi National Football Teams -sivustolla Jradi edusti kaudella 2011–2012 B93:a Tanskan kolmanneksi korkeimmalla sarjatasolla. Kaudella 2012–2013 hän pelasi AB:ssä Tanskan toiseksi korkeimmalla sarjatasolla 28 ottelua, joissa hän teki kahdeksan maalia. Kaudella 2013–2014 Jradi nousi jälleen sarjaporrasta ylemmäs pelaten Nordsjællandissa neljä Tanskan Superliigan ottelua. Vuonna 2014 hän siirtyi norjalaiseen Strømsgodsetiin. Hän pelasi kaudella 2014 kahdeksan ottelua maan pääsarjassa. Kaudella 2015 Jradi edusti Strømsgodsetia 12 pääsarjaottelussa, joissa hän teki kaksi maalia. Libanonin maajoukkueessa Jradi pelasi ensimmäisen ottelunsa 26. elokuuta 2015, kun Libanon hävisi ystävyysottelussa Irakille 2–3. Jradi teki ottelussa myös maalin. == Lähteet == Luokka:Libanonilaiset jalkapalloilijat Luokka:Vuonna 1993 syntyneet Luokka:Elävät henkilöt
Lennart Fritiof Munck af Fulkila

Lennart Fritiof Munck af Fulkila (31. lokakuuta 1852 Ulvila – 28. lokakuuta 1941 Helsinki) oli suomalainen Venäjän keisarillisen armeijan eversti, Suomen armeijan kenraalimajuri ja valtiopäivämies.Wikiaineisto : Kuka kukin oli 1961Adelsvapen-Wiki : Adliga ätten Munck af Fulkila nr 130, tab 16 Lennart Munckin vanhemmat olivat kapteeni Johan Axel Munck af Fulkila (1825–1876) ja Edla Rindell (1828–1875). Hän valmistui Haminan kadettikoulusta 1872 ja kävi Nikolain yleisesikunta-akatemian kurssin Pietarissa 1878. Hän palveli henkikaartin Volynian rykmentissä 1872–1878, Suomen sotilaspiirin esikunnassa yleisesikuntaupseerina 1878–1882 ja vanhempana adjutanttina 1882–1887 sekä 26. jalkaväkidivisioonan esikunnan päällikkönä 1887–1891. Hänestä tuli luutnantti 1877, kapteeni 1878, everstiluutnantti 1881 ja eversti 1884. Munck erosi sotapalveluksesta 1891 saaden samalla valtioneuvoksen arvon. Munck oli keisarin Suomen kanslian 1. toimitussihteerinä 1891–1895, Suomen passitoimiston päällikkönä Pietarissa 1895–1900 ja Mikkelin läänin kuvernöörinä 1900–1903. Hänestä tuli todellinen valtioneuvos 1894. Suomen itsenäistyttyä Munck palasi vuonna 1918 Suomen sisällissodan aikana valkoisten armeijan palvelukseen ja oli Suomenlinnan vankileirin komendanttina kesällä 1918 ja Suomenlinnan varuskunnan päällikkönä 1919. Hän sai kenraalimajurin arvon reservissä 1919. Munck oli aatelissäädyssä sukunsa edustajana valtiopäivillä 1882, 1885, 1904–1905 ja 1905–1906. Hän oli puolustuslaitoksen tarkastuskomission jäsenenä 1919, kuului useita vuosia Suomen Matkailijayhdistyksen hallitukseen, oli Helsingin köyhäinhoitohallituksen jäsen 1913–1919, Helsingin hyväntekeväisyysyhdistyksen puheenjohtaja 1919, Maitopisaran johtokunnan jäsen, Finsk Militärtidskriftin perustaja, Helsingfors Dagbladin Venäjän osaston toimittaja ja Suomen Hiihtoliiton perustaja ja puheenjohtaja. Munck oli naimisissa Hilma Franziska Leontine Tulanderin (1853–1923) kanssa 1877–1923 ja Vendla (Venny) Konstantia Dahlin (1877–1956) kanssa vuodesta 1925. == Lähteet == Luokka:Suomalaiset kenraalit Luokka:Mikkelin läänin maaherrat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomen sisällissodan valkoiset Luokka:Vuonna 1852 syntyneet Luokka:Vuonna 1941 kuolleet
Anton Leonard von Knorring

Anton Leonard (Lennart) von Knorring (24. toukokuuta 1853 Helsinki – 21. heinäkuuta 1926 Helsinki) oli suomalainen laamanni ja Mikkelin läänin kuvernööri.Adelsvapen-Wiki : Adliga ätten von Knorring nr 1976, tab 14 Von Knorringin vanhemmat olivat senaattori Eugen Theodor von Knorring ja Helena Catharina Schwenzon (1822-1901). Hän pääsi ylioppilaaksi Helsingin yksityislyseosta vuonna 1870 ja suoritti Helsingin yliopistossa tuomarintutkinnon vuonna 1874 ja yleisen oikeustutkinnon vuonna 1875. Hän sai varatuomarin arvon vuonna 1877. Von Knorring toimi senaatin ylimääräisenä kopistina vuosina 1877–1878, lääkintöhallituksen kanslistina vuosina 1878–1884, senaatin siviilitoimituskunnan kanslistina vuosina 1884–1886, Viipurin läänin lääninsihteerinä vuosina 1886–1902, Mikkelin läänin kuvernöörinä vuosina 1905–1910 ja oli sittemmin liikemiehenä Helsingissä. Hän sai laamannin arvon vuonna 1897. Von Knorring oli aatelissäädyssä edustaja valtiopäivillä 1882, 1885, 1888, 1891, 1894, 1897, 1899, 1900 ja 1904–1905.Kuka kukin oli Viitattu 22.4.2021. Anton Leonard von Knorring oli naimisissa vuodesta 1879 kreivitär Hedvig Louise Armfeltin (1854–1923) kanssa,Adelsvapen-Wiki : Friherrliga ätten Armfelt nr 213, tab 7 joka oli kenraalimajuri, valtiopäivämies Gustaf Wilhelm Artur Armfeltin (1821-1888) ja Mariana Gustava Armfeltin (1823-1921) tytär. Heidän lapsiaan olivat: Hedvig Mariana (Lullu) von Knorring Selin (1880-1941), Axel Erik von Knorring (1882-1949), Märta Helena von Knorring Rosenlew (1886-1946), Inga Eugenie von Knorring (1888-1888), joka kuoli sylilapsena sekä Signe Mary von Knorring Ilse (1891-1974). == Lähteet == Luokka:Suomalaiset juristit Luokka:Suomen suuriruhtinaskunnan virkamiehet Luokka:Mikkelin läänin maaherrat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1853 syntyneet Luokka:Vuonna 1926 kuolleet
AF Corse

AF Corse on italialainen kilpatalli, jonka perusti entinen kilpa-ajaja Amato Ferrari vuonna 1995. Ferrari toimii myös AF Corsen tallipäällikkönä. Vaikkakin AF Corse käyttääkin pääosin Ferrari-merkkisiä autoja, ei Amato Ferrari kuitenkaan ole sukua autotehtaan perustajalle Enzo Ferrarille. Nykyään talli kilpailee FIA World Endurance Championship, European Le Mans Series, Asian Le Mans Series ja International GT Open -sarjoissa. Suomalainen Toni Vilander on voittanut FIA WEC -sarjan mestaruuden GTE Pro -luokassa ajaessaan tallissa kaudella 2014. Talli on osallistunut kilpailuihin myös nimillä Advanced Engineering, AT Racing, Pecom Racing, Spirit of Race ja Formula Racing. == Lähteet == == Aiheesta muualla == * Kotisivut / * X.com Luokka:Italialaiset autourheilutallit Luokka:FIA World Endurance Championship -tallit
Le Reposoir

Le Reposoir on kunta itäisessä Ranskassa Haute-Savoien departementissa Auvergne-Rhône-Alpesin alueella. ==Nähtävyyksiä== Kunnan nähtävyyksiä on vuonna 1151 perustettu kartusiaaniluostari Chartreuse du Reposoir. Luostari on avoinna vierailijoille ja siellä on myynnissä erilaisia käsitöitä.Tour de France 2016 ==Lähteet== ==Aiheesta muualla== *Chartreuse du Reposoir Luokka:Haute-Savoien kunnat
Débo

Débo on Nigerjoen muodostama matala järvi Malin keskiosassa Moptin alueen Youwaroun piirissäDelta Intérieur du fleuve Niger, s. 67.. Se sijaitsee Nigerin sisämaasuistossa 80 kilometriä Moptista pohjoiseen. Débo on pinta- alaltaan laajin Nigerin sisämaasuiston tulvajärvistä. Tulva-aikaan marras- joulukuussaFreshwater Ecoregions of Africa and Madagascar, s. 187. se yhtyy lähellä sijaitseviin Walado Débo ja Korientzé -järviin, joiden yhteispinta-ala on enimmillään 600 neliökilometriäDelta Intérieur du fleuve Niger, s. 28.. Débojärven omaksi pinta-alaksi on mainittu 250 ja 190 neliökilometriä. Järveen virtaavat Nigerjoen lisäksi sen sivuhaarat Diaka ja Mayo Dembé. Sen laskujoet ovat Nigerin päähaara Issa Ber ja sivuhaarat Bara Issa ja Koli Koli.Delta Intérieur du fleuve Niger, s. 22. Järvi on tärkeä vesilintujen asuinympäristö. Se julistettiin Ramsar-alueeksi vuonna 1987.Freshwater Ecoregions of Africa and Madagascar, s. 188–189. Débojärvellä elää myös virtahepoja ja harvinaisia manaattejaDelta Intérieur du fleuve Niger, s. 40–43.. Järven rannoilla asuvat bozot harjoittavat kalastusta ja kuivana aikana se toimii fulbejen karjalaumojen laidunmaanaDelta Intérieur du fleuve Niger, s. 32, 65–84.. ==Lähteet== * * ===Viitteet=== Luokka:Malin järvet Luokka:Malin Ramsar-alueet Luokka:Nigerin vesistö
Thyez

Thyez on kunta itäisessä Ranskassa Haute-Savoien departementissa Auvergne- Rhône-Alpesin alueella. Se sijaitsee Arvejoen rannalla. ==Tunnettuja kuntalaisia== *Maurice Manificat, hiihtäjä asuu kunnassa.Tour de France 2016 ==Lähteet== ==Aiheesta muualla== Luokka:Haute-Savoien kunnat
Saint-Jeoire

Saint-Jeoire on kunta itäisessä Ranskassa Haute-Savoien departementissa Auvergne-Rhône-Alpesin alueella. ==Nähtävyyksiä== Kunnan nähtävyyksiä on 1200-luvulta peräisin oleva linna Château de Beauregard.Tour de France 2016 ==Lähteet== ==Aiheesta muualla== Luokka:Haute-Savoien kunnat
Les Gets

Les Gets on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta on suosittu vapaa-ajanviettopaikka, jonka lähellä on Portes du Soleilin talviurheilukeskus.Tour de France 2016 ==Lähteet== ==Aiheesta muualla== Luokka:Haute-Savoien kunnat
Taninges

Taninges on kunta itäisessä Ranskassa Haute-Savoien departementissa Auvergne- Rhône-Alpesin alueella. ==Nähtävyyksiä== Kunnan nähtävyyksiä on 1200-luvulta oleva luostari Chartreuse de Mélan.Tour de France 2016 ==Lähteet== ==Aiheesta muualla== Luokka:Haute-Savoien kunnat
Simo Hurtta (elokuva)

Simo Hurtta on Roland af Hällströmin ohjaama historiallinen elokuva vuodelta 1940. Elokuva perustuu Eino Leinon samannimisiin runoihin ja näytelmään. Sen tapahtumat sijoittuvat isonvihan aikaan 1700-luvun alkuun.Elokuvan taustatiedot EloNetissä Elokuva kuvaa Simo Hurtaksi kutsutun majuri Simon Affleckin toimia Lieksassa, jossa hän oli veronvuokraajana eli keräsi kruunun verot vuokraamassaan silloisessa Pielisjärven pitäjässä. Affleckin julma toiminta nostatti häntä vastaan useita talonpoikien kapinaliikkeitä. Elokuvassa tapahtumiin on liitetty myös romanttinen rakkaustarina Simo Hurtan ja varakkaan talonpojan Reittu Sormusen tyttären Irja Sormusen välillä. Elokuvan loppukohtauksessa Simo Hurtta surmaa Irjan luullessaan taloaan lähestyvää talonpoikien joukkoa venäläisiksi. Viimein hän surmaa itsensä pistoolilla tajuttuaan erehdyksensä. Elokuvan ulkokuvauksia tehtiin kesällä 1939 ainakin Suomussalmella, Kangasalla ja Siuntiossa. Elokuvatarkastamo lyhensi muutamia elokuvan kohtauksia. Elokuvan yleisömenestys ei ollut hyvä eivätkä kriitikotkaan olleet siihen kaikin osin tyytyväisiä. Elokuva on sittemmin nähtävästi tuhoutunut. ==Näyttelijät== ==Lähteet== Luokka:Roland af Hällströmin ohjaamat elokuvat Luokka:Suomalaiset historialliset elokuvat Luokka:Suomalaiset näytelmiin perustuvat elokuvat Luokka:Runoihin perustuvat elokuvat Luokka:Suomalaiset mustavalkoelokuvat Luokka:Vuoden 1940 suomalaiset elokuvat Luokka:Suomalaiset kadonneet elokuvat
Juutinrauman lento-onnettomuus

Heinäkuussa 1960 Tanskan jalkapallomaajoukkue valmistautui Rooman olympialaisten jalkapalloturnaukseen. Tanskan jalkapalloliitto vuokrasi lentokoneen joka veisi kahdeksan Tanskan jalkapallomaajoukkueen pelaajaa Kööpenhaminasta Herningiin viimeiseen harjoitusotteluun ennen kisoja. 16\. heinäkuuta kello 15:38 pelaajia kuljettanut D.H.89 Dragon Rapide lähti nousuun Kööpenhaminan lentoasemalta. Koneen ohjaaja menetti vaikeissa sääolosuhteissa koneen hallinnan ja kone syöksyi Juutinraumaan noin 50 metrin päässä rannasta. Kaikki koneessa olleet matkustajat menehtyivät onnettomuudessa. Lentäjä selvisi hengissä, mutta hän loukkaantui vakavasti ja hänen toinen jalkansa piti amputoida. ==Lähteet== Luokka:Lento-onnettomuudet Tanskassa Luokka:Vuoden 1960 lento-onnettomuudet Luokka:Kööpenhaminan historia Luokka:Kööpenhaminan liikenne
Morillon

Morillon on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta on suosittu vapaa-ajanviettopaikka, jonka alueella sijaitsee osittain Grand Massifin talviurheilukeskus. Matkailusivut ==Nähtävyyksiä== Kunnan nähtävyyksiä on 1500-luvulta peräisin oleva Saint- Christophen kirkko. thumb|left|Saint-Christophen kirkko ==Lähteet== ==Aiheesta muualla== Luokka:Haute-Savoien kunnat
Samoëns

Samoëns on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta on suosittu vapaa-ajanviettopaikka, jonka alueella sijaitsee osittain Grand Massifin talviurheilukeskus. ==Nähtävyyksiä== Kunnan nähtävyyksiä on La Jaÿsinian kasvitieteellinen alppipuutarha (Jardin botanique alpin La Jaÿsinia). Puutarhan perusti paikkakuntalainen yrittäjä Marie-Louise Jaÿ, joka myöhemmin avasi miehensä kanssa Pariisiin La Samaritainen tavaratalon. Vuonna 1908 hän lahjoitti puutarhansa kunnalle. Nykyään puutarhasta huolehtii Ranskan luonnontieteellinen museo (Muséum national d'histoire naturelle). Tour de France 2016 ==Lähteet== ==Aiheesta muualla== Luokka:Haute-Savoien kunnat
Tähtireportterit tulevat

Tähtireportterit tulevat on Jorma Nortimon ohjaama komediaelokuva vuodelta 1945. Elokuvan tapahtumat sijoittuvat 1940-luvun Helsinkiin jossa Uutis- Sanomat-lehden toimittajakaksikko Eija Taipale ja Veikko Kangas pääsee rahanväärentäjäliigan jäljille. Samaan aikaan myös kuuluisa filmi- ja miljoonamies George W. Brown vierailee Helsingissä ja toimittajat haluavat tehdä jutun hänestä.Elokuvan taustatiedot EloNetissä Kriitikot pitivät elokuvaa vauhdikkaana amerikkalaistyyppisenä crazy-komediana ja vertasivat sitä jopa Teräsmies-sarjakuvaan. Elokuvan yleisömenestys oli keskinkertainen. Elokuvasta on kadonnut keskivaiheilta kaksi yhteensä noin 30 minuutin pituista jaksoa ja lisäksi noin 10 minuuttia elokuvan äänestä on kadonnut. Elokuvassa on mukana autenttisia jaksoja Eläintarhan ajoista, venekilpailuista ja nyrkkeilyottelusta. ==Näyttelijät== ==Lähteet== Luokka:Jorma Nortimon ohjaamat elokuvat Luokka:Suomalaiset komediaelokuvat Luokka:Suomalaiset mustavalkoelokuvat Luokka:Vuoden 1945 suomalaiset elokuvat
Horo (Mali)

Horo (myös Oro) on Nigerjoen muodostama järvi Timbuktun alueen Goundamin piirin Tonkan kunnassa Malissa. Se sijaitsee Nigerin sisämaasuiston pohjoisosassa 30 kilometriä Goundamista lounaaseen. Horo on yksi Nigerjoen sisämaasuiston pohjoisista tulvajärvistä. Aikaisemmin se kuivui huonoina sadevuosina kokonaan huhtikuuhun mennessä. Nykyään järveä säännöstellään vuonna 1994 rakennetunThe Niger, a lifeline, s. 57. padon avulla. Nigeristä lähtevän kanavan portti avataan tulva-aikaan marraskuun puolivälissä ja se suljetaan kun tavoiteltu vedenkorkeus on saavutettu. Horo on viime aikoina ollut pohjoisista järvistä ainoa, jossa vesi on säilynyt vuoden ympäriThe Niger, a lifeline, s. 85.. Sen pinta-ala on enimmillään 145 neliökilometriä. Horo ja sen itäpuolella sijaitseva Fati ovat tärkeä maanviljely- ja karjanhoitoalue. Horo on myös merkittävä vesilintujen asuinympäristö,The Niger, a lifeline, s. 169. joka sai Ramsar-alueen statuksen vuonna 1987. Alueen linnusto on kärsinyt suuresti ihmisen toiminnan seurauksena. ==Lähteet== * ===Viitteet=== Luokka:Malin järvet Luokka:Malin Ramsar-alueet Luokka:Nigerin vesistö
Morzine

Morzine on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta on suosittu vapaa-ajanviettopaikka, jonka alueella sijaitsee Avoriazin talviurheilukeskus.Tour de France 2016 ==Nähtävyyksiä== Kunnan nähtävyyksiä on vuonna 1806 valmistunut Sainte-Marie- Madeleinen kirkko. ==Lähteet== ==Aiheesta muualla== Luokka:Haute-Savoien kunnat
Onttolan tasoristeysturma 1944

Onttolan tasoristeysturmassa sotilaita kuljettanut linja-auto törmäsi junaan 12. syyskuuta 1944 kello 16:55 Joensuun lähellä Onttolassa. Onnettomuudessa kuoli 12 henkilöä, ja seitsemän loukkaantui vakavasti.6\. Mittauspatterin sotapäiväkirjan kuvaus onnettomuudesta (Kansallisarkisto)12 ihmistä sai surmansa ylikäytäväonnettomuudessa Onttolan ylikäytävällä, Laatokka 14.09.1944, nro 204, s. 1, Kansalliskirjaston digitaaliset aineistot 6\. mittauspatterin sotilaita Joensuusta Ylämyllylle kuljettanut linja-auto (rekisterinumero SA-80033), jota ajoi alikersantti Dahlbäck, törmäsi Onttolan ylikäytävällä Pieksämäeltä Joensuuhun tulossa olleeseen postijunaan. Veturin antamista varoituksista huolimatta linja-auto ajoi ylikäytävällä suoraan veturin eteen. Veturi raahasi autoa mukanaan jonkin matkaa kunnes auto murskaantuneena viskautui radan sivuun. Törmäyksessä myös junan veturi ja kaksi vaunua suistuivat kiskoilta. Linja-autossa oli kaikkiaan 30 henkilöä. Heistä kaksi kuoli heti, kuusi kuoli matkalla sairaalaan Joensuuhun ja neljä kuoli vammoihinsa sairaalassa. Seitsemän autossa ollutta sai vakavia vammoja ja loput lievempiä vammoja. == Lähteet == == Aiheesta muualla == * Suomen sodissa 1939-1945 menehtyneet-tietokannan lista onnettomuuden uhreista Luokka:Vuoden 1944 junaonnettomuudet Luokka:Tasoristeysonnettomuudet Luokka:Junaonnettomuudet Suomessa Luokka:Linja-auto-onnettomuudet Suomessa Luokka:Kontiolahti Luokka:1940-luvun onnettomuudet Suomessa
Heinz Kiehl

Heinz Kiehl (6. kesäkuuta 1943 Ludwigshafen – 26. heinäkuuta 2016 Ludwigshafen) oli saksalainen, yhdistynyttä Saksaa ja Länsi-Saksaa edustanut, kreikkalais-roomalaisen tyylin painija, vapaapainija ja olympiamitalisti. 97 kilogramman painoluokassa kilpaillut Kiehl saavutti painijanurallaan ainoan miesten arvokisamitalinsa, olympiapronssin, kreikkalais-roomalaisessa painissa Tokiossa 1964. Hän kilpaili Tokiossa myös vapaapainissa ja Méxicon kesäolympialaisissa 1968 kummassakin painimuodossa. Vuoden 1967 EM- kilpailuissa Kiehl sijoittui kreikkalais-roomalaisessa painissa neljänneksi ja vapaapainissa kuudenneksi. Vuoden 1968 EM-kilpailuissa hän oli kreikkalais- roomalaisessa painissa kuudes.International Wrestling DatabaseOlympics at Sports-Reference.com Kiehl kuoli 73-vuotiaana heinäkuussa 2016.http://www.rheinpfalz.de/lokal/artikel/ludwigshafen-heinz-kiehl-ist-tot/ == Lähteet == * Kiehl, Heinz (GER) International Wrestling Database * Heinz Kiehl Bio, Stats and Results Olympics at Sports-Reference.com === Viitteet === Luokka:Saksalaiset kreikkalais-roomalaisen tyylin painijat Luokka:Saksalaiset vapaapainijat Luokka:Saksalaiset olympiamitalistit Luokka:Vuonna 1943 syntyneet Luokka:Vuonna 2016 kuolleet
Bad Bad Boy

Bad Bad Boy on kuvanveistäjä Tommi Toijan tekemä vaaleanpunainen betoniveistos, joka esittää alastonta, virtsaavaa poikaa. Teos on kahdeksan ja puoli metriä korkea ja se painaa seitsemän ja puoli tonnia. Veistoksen vedenkierto on lämmitetty, joten poika voi virtsata myös pakkasella. Teräsrungon päälle ruiskubetonilla tehty veistos tehtiin Ruotsissa. == Sijainnit == Teos tilattiin alun perin Örebrossa, Ruotsissa järjestettyyn julkisen taiteen OpenArt -tapahtumaan kesäksi 2013. Siellä Bad Bad Boy virtsasi jokeen lähellä Örebron linnaa olevassa puistossa. Elokuussa 2014 Bad Bad Boy asennettiin Helsingin Kauppatorille, jossa se virtsasi mereen Stora Enson pääkonttorin ja Presidentinlinnan edustalla. Silloin se oli osa Amos Andersonin taidemuseossa järjestettyä Tommi Toijan näyttelyä Helsingin juhlaviikoilla. Siitä tuli yksi Helsingin kuvatuimpia kohteita. Helmikuussa 2015 teos sijoitettiin Helsingin Jätkäsaareen, Verkkokauppa.comin edessä olevalle Tyynenmerenaukiolle. ==Katso myös== *Manneken Pis == Lähteet == Luokka:Helsingin patsaat ja veistokset Luokka:Jätkäsaari
Mutaga IV Mbikije

Mutaga IV Mbikije, (n. 1892 – 1915) oli Burundin kuningas eli Mwemi 21. elokuuta 1908 – 30. marraskuuta 1915. Hänen isänsä oli kuningas Mwezi IV Gisabo. Kuninkaalla oli kaksi poikaa, prinssi Ignace Komatari (k. 1964) ja häntä kuninkaana seurannut Mwambutsa IV. Jälkimmäisen ollessa alaikäinen sijaishallitsijana toimi Mutaga IV:n vaimo kuningatar Ririkumutima. Luokka:Burundin kuninkaat Luokka:Vuonna 1915 kuolleet
Robin Smeulders

Robin Smeulders (s. 19. kesäkuuta 1987 Münster, Länsi-Saksa) on alankomaalainen kilpauransa päättänyt koripalloilija, pelipaikaltaan iso laitahyökkääjä tai sentteri. Smeulders pelasi urallaan saksalaisseuroissa osallistuen myös Eurocupiin ja Portlandin yliopistossa.Basketball- Reference.com Hän kuului Alankomaiden miesten maajoukkueeseen vuoden 2015 EM- kilpailuissa.http://www.linguasport.com/baloncesto/internacional/eurobasket/2015_LILLE_SQUADS.htm Smeulders päätti pelaajauransa selkäongelmien vuoksi 29-vuotiaana kesäkuussa 2016.http://ewe-baskets.de/medien/pressemitteilungen/top-news/1344-robin- smeulders-beendet-karriere == Lähteet == * Profiili Bundesliga * Robin Smeulders Europe Stats Basketball-Reference.com === Viitteet === == Aiheesta muualla == * Profiili FIBA Archive Luokka:Alankomaalaiset koripalloilijat Luokka:Vuonna 1987 syntyneet Luokka:Elävät henkilöt
Mieletön rakkaus

Mieletön rakkaus voi tarkoittaa ainakin seuraavia: * Mieletön rakkaus (Possessed), elokuva vuodelta 1947 * Mieletön rakkaus (Endless Love), elokuva vuodelta 1981.
Bellinzona Rockets

Bellinzona Rockets on sveitsiläinen jääkiekkoseura. Se pelaa Sveitsin toiseksi korkeimmalla sarjatasolla Swiss Leaguessa. Joukkue on pelannut useita kausia maan alemmissa sarjoissa, ja se nousi kaudeksi 2016-2017 maan toiseksi korkeimmalle sarjatasolle. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Andrea Feuz R 2025 Zürich, Sveitsi 31 Noah Patenaude L Laina Neuchâtel, Sveitsi 31 Yann Tauss Laina 35 Davide Fadani L Laina Milano, Italia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 8 Aris Häfliger Laina 9 Nadir Scilacci Laina 16 Quentin Delmas R Laina Châlons-en-Champagne, Ranska 17 Federico Comploj L 2025 43 Damian Meier Laina 50 Olmo Pietro Albis L Laina Pinerolo, Italia 52 Bo Salerno R 2025 Corpus Christi, Texas, Yhdysvallat 59 Jan Wieszinski L 2025 Ruegsau, Sveitsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 24 Tarik Michálik L H Laina Winterthur, Sveitsi 34 Lenny Schenk L H Laina Lugano, Sveitsi 57 Kyle Demuth L H 2025 59 Ariele Bottoni H Laina Poschiavo, Sveitsi 67 Antoine Guignard L VLH Laina 71 Patrick Incir R OLH 2025 Aurigeno, Sveitsi 77 Ian Marchetti L H 2025 Lugano, Sveitsi 79 Aris Conceprio R H Laina Locarno, Sveitsi 82 Vincent Dekumbis L VLH 2025 Fribourg, Sveitsi 97 Leonardo Domenichelli R KH / OLH Laina Lugano, Sveitsi 97 William Hedlund R KH / OLH Laina 97 Gioele Pedrazzini R OLH Laina === Valmennus & Joukkueenjohto === * Päävalmentaja: Nicola Pini * Apuvalmentaja: Elias Bianchi * Apuvalmentaja: Diego Scandella * Maalivahtivalmentaja: Daniel Hüni * Fysiikkavalmentaja: Gregory Cantamessi * Taitovalmentaja: Mihail Fljagin * Huoltopäällikkö: Marco Cetti * Huoltopäällikkö: Marco Fertile * Joukkueenjohtaja: Ugo Laveder * Puheenjohtaja: Giovanni Tonelli * Toimitusjohtaja: Rolando Marzano Lähde: EliteProspectshttps://www.eliteprospects.com/team/4342/bellinzona-rockets Viitattu 22.1.2022. == Lähteet == ==Aiheesta muualla== * Joukkueen kotisivu Luokka:Sveitsiläiset jääkiekkoseurat
Basketball Nymburk

Basketball Nymburk on tšekkiläinen koripalloseura Nymburkin kaupungista. Seuralla on ollut historiansa aikana useita eri nimiä. Vuosina 1950–1998 se tunnettiin Lokomotivana. Seura tunnettiin vuosina 2004–2019 sponsorinimellä ČEZ Basketball Nymburk, ja se on 2000-luvulla dominoinut maansa koripalloa vieden lähes kaikki maan mestaruudet ja cup-mestaruudet. Se on osallistunut lisäksi kansainvälisiin seurakilpailuihin kuten Mestarien liigaan, FIBA Europe Cupiin, ULEB Eurocupiin ja VTB- liigaan.https://www.nymburk.basketball/zobraz.asp?t=historiehttp://www.eurocupbasketball.com/eurocup/news/i/55537/2009-10-team- profile-cez-nymburk Suomalainen Antti Nikkilä edusti seuraa kaudella 2006–2007. == Lähteet == == Aiheesta muualla == * Joukkue eurobasket.com- sivustolla * Seuran verkkosivut Luokka:Tšekkiläiset koripalloseurat Luokka:Vuonna 1929 perustetut urheiluseurat Luokka:Keski-Böömin lääni
Hartleyn kaivosturma

Hartleyn kaivosturma oli Northumberlandissa Englannissa vuonna 1862 tapahtunut kaivosonnettomuus, jonka aiheutti noin 20 tonnia painaneen palkin murtuminen ja putoaminen kaivoskuiluun. Parlamentti sääti 7. elokuuta lain, jonka mukaan kaikissa uusissa kaivoksissa tuli olla vähintään kaksi kuilua ja vanhojen kaivosten oli rakennettava uusi kuilu vuoden 1865 alkuun mennessä. Työtapaturmien uhrien omaisille perustettiin pysyvä apurahasto. == Lähteet == Luokka:Northumberland Luokka:Kaivosonnettomuudet Englannissa Luokka:1800-luvun kaivosonnettomuudet Luokka:1862
USK Praha

USK Praha on tšekkilainen koripalloseura Prahan kaupungista. Vuosina 1959–1991 Slavia VŠ Prahana tunnettu USK Praha oli 1960-luvun eurooppalaisia suurseuroja: se sijoittui hopealle Euroliigassa vuonna 1966, voitti vuonna 1969 Euroopan cup-voittajien cupin ja sijoittui vuonna 1968 samassa kilpailussa toiseksi. Seura voitti myös 11 Tšekkoslovakian mestaruutta. Tšekkoslovakian jakaantumisen jälkeen USK Praha on voittanut Tšekin mestaruuden kolmesti.http://www.uskpraha.cz/index.php/usk-praha/o-klubu Suomalaispelaajista seuraa on edustanut Alexander Madsen. Naisten edustusjoukkue ZVVZ USK Praha on myöskin nauttinut suurta menestystä. == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Prahan urheilu Luokka:Tšekkiläiset koripalloseurat Luokka:Vuonna 1953 perustetut urheiluseurat
Sabahinkannukasvi

Sabahinkannukasvi (Nepenthes rajah) on kannukasvien sukuun kuuluva laji, jota tavataan Malesian Sabahin Kinabalu- ja Tambuykonvuoren rinteiltä. Se on yksi maailman suurimmista lihansyöjäkasveista. Sen kannuun mahtuu jopa kaksi litraa vettä. Sabahinkannukasvi on tunnettu siitä, että sen kukasta on joskus löydetty jopa pieniä nisäkkäitä, mutta todellisuudessa nisäkkäät jäävät kannuun hyvin harvoin. Sen sijaan sabahinkannukasvilla on mutualistinen suhde ainakin kahden nisäkkään kanssa. Vuoritupaija ja kinabalunrotta käyvät kannun kannen alareunalta syömässä makeaa mettä ja samalla ulostavat kannuun. Sabahinkannukasvit saavat todennäköisesti lähes kaiken tarvitsevansa typen ulosteista. == Lähteet == == Aiheesta muualla == * Kassu – Kasvien suomenkieliset nimet: Sabahinkannukasvi (Nepenthes rajah) * ITIS: Nepenthes rajah Luokka:Kannukasvit Luokka:Uhanalaiset kasvit
Van Helsing (täsmennyssivu)

Van Helsing voi tarkoittaa ainakin seuraavia asioita: == Populaarikulttuurissa == * Abraham Van Helsing, hahmo Dracula-kirjassa * Van Helsing, vuoden 2004 elokuva * Van Helsing, vuonna 2004 julkaistu konsolipeli * Van Helsing: The London Assignment, vuonna 2004 julkaistu animaatioelokuva * The Incredible Adventures of Van Helsing, vuonna 2013 julkaistu videopeli * Van Helsing, vuonna 2016 alkanut televisiosarja == Hahmoja == * Gabriel Van Helsing, hahmo Van Helsing -elokuvassa * Eric Van Helsing, hahmo Teinidracula- televisiosarjassa * Ronnie Van Helsing, hahmo Sword of Dracula -sarjakuvassa * Rachel van Helsing, hahmo Marvel-universumissa == Katso myös == * Hellsing, vuonna 1997 julkaistu animaatiosarja
Justin Tubb

Justin Wayne Tubb (20. elokuuta 1935 San Antonio, Texas – 24. tammikuuta 1998 Nashville, Tennessee) oli yhdysvaltalainen countrymuusikko. Hän oli countrymusiikin pioneeri Ernest Tubbin vanhin poika. ==Elämä== Justin Tubb syntyi San Antoniossa Texasissa vuonna 1935. Hän vietti lapsuutensa lähinnä äitinsä Elainen kanssa, joka oli eronnut Ernestistä vuonna 1948. Isänsä suosituksesta Justin aloitti uran musiikin parissa. Hän teki debyyttinauhoituksensa, ”Ooh-La-La” vuonna 1953 ja julkaisi ensimmäisen albuminsa, (”Looking Back to See”) vuonna 1954. Hänestä tuli 20-vuotiaana vuonna 1955 Grand Ole Opryn jäsen kuten isästäänkin noin 12 vuotta aikaisemmin. Samana vuonna hän julkaisi kaksi albumia, joista jälkimmäinen oli hänen soolodebyyttinsä. Halki 1950-luvun hän nauhoitti aktiivisesti uusia kappaleita, mutta julkaisi seuraavan albuminsa vasta 1963. 1960-luvulla hän matkaili niin paljon, että hänet erotettiin väliaikaisesti Oprystä sillä hän ei juurikaan ehtinyt esiintyä. Tämän jälkeen hän julkaisi enää kolme albumia, ”Hurry, Mr. Peters” (1965), ”We've Gone Too Far, Again” (1966) ja ”But Wait There's More” (1967). 1970-luvulla hän jatkoi esiintymistä Opryssä. Hän kuoli 24. tammikuuta 1998.Justin Tubb Allmusic-sivustolla Myös hänen poikansa, Zachary ja Carey Tubb ovat muusikoita. ==Lähteet== ==Aiheesta muualla== *JustinTubb.com Luokka:Vuonna 1935 syntyneet Luokka:Vuonna 1998 kuolleet Luokka:Yhdysvaltalaiset countrymuusikot
Van Helsing (televisiosarja)

Van Helsing on yhdysvaltalainen draamasarja, jonka on luonut Neil LaBute. Sarja perustuu Zenescope Entertainmentin sarjakuvanovelliin "Helsing". Sarjan esittäminen aloitettiin 23. syyskuuta 2016 Syfyn kanavalla, mutta ensimmäinen jakso julkaistiin ennakkoon 31. heinäkuuta 2016. Lokakuussa 2016 Syfy tilasi sarjalle toisen tuotantokauden, jonka esittäminen alkoi 5. lokakuuta 2017. Suomessa sarjaa voi seurata Netflix-palvelun kautta. Joulukuussa 2019 Syfy ilmoitti tilanneensa sarjalle viidennen kauden, joka koostuu 13 jaksosta. Se on samalla sarjan viimeinen kausi. == Rooleissa == == Juoni == Abraham Van Helsingin tytär, Vanessa "Van" Helsing herätetään eloon post-apocalyptisessä lähitulevaisuudessa, jossa suurin uhka ihmisille ovat vampyyrit. == Tuotanto == Syfy hankki Van Helsing -sarjan esitysoikeudet Nomadic Picturesilta marraskuussa 2015. 13-osaisen ensimmäisen kauden kuvaukset aloitettiin vuoden 2016 tammikuussa. == Palkinnot ja ehdokkuudet == Vuosi Palkinto Kategoria Ehdokkuus Tulos Viite 2017 Leo Awards Best Direction in a Dramatic Series Simon Barry jaksosta "Last Time" Best Screenwriting in a Dramatic Series Simon Barry jaksosta "Last Time" Best Visual Effects in a Dramatic Series John Gajdecki, Ryan Epp, Steve Desroches, Brae Norwiss ja Shawn Duddridge jaksosta "Seen You" Best Make-Up in a Dramatic Series Jayne Dancose jaksosta "Stay Inside" Best Stunt Coordination in a Dramatic Series Kimani Ray Smith jaksosta "It Begins" Best Supporting Performance by a Female in a Dramatic Series Hillary Jardine jaksosta "Last Time" Best Lead Performance by a Male in a Dramatic Series Jonathan Scarfe jaksosta "Help Me" Best Lead Performance by a Male in a Dramatic Series Christopher Heyerdahl jaksosta "Last Time" Best Lead Performance by a Female in a Dramatic Series Rukiya Bernard jaksosta "Seen You" == Lähteet == == Aiheesta muualla == * Viralliset kotisivut * * Van Helsing Netflix.comissa Luokka:2010-luvun yhdysvaltalaiset draamasarjat Luokka:2020-luvun yhdysvaltalaiset draamasarjat Luokka:Syfyn televisio- ohjelmat Luokka:Post-apocalypse-televisiosarjat
Toivo Lankinen (näyttelijä)

Toivo Lankinen (, 12. heinäkuuta 1907 Siestarjoki – 8. joulukuuta 1970 Petroskoi) oli venäjänsuomalainen näyttelijä ja teatteriohjaaja, joka teki elämäntyönsä Petroskoin Kansallisessa teatterissa. == Elämä == Lankinen syntyi Pietarin lähistöllä sijaitsevalla Siestarjoella ja muutti Neuvosto-Karjalaan vuonna 1928. Hän työskenteli metsätyömiehenä, kunnes 1930-luvun alussa palasi Pietariin ja aloitti opinnot Leningradin teatteri-instituutissa. Valmistumisensa jälkeen vuonna 1932 Lankinen kiinnitettiin Petroskoissa juuri aloittaneeseen suomenkieliseen Kansalliseen teatteriin sen ensimmäisten näyttelijöiden joukossa. Toisen maailmansodan aikana Lankinen oli mukana viihdytysjoukoissa. Rauhan tultua hän jatkoi Kansallisessa teatterissa, joka aluksi toimi Aunuksessa ja siirtyi vuonna 1950 takaisin Petroskoihin. Vuonna 1959 Lankinen teki ääniroolin suomalais-neuvostoliittolaisessa yhteistyöelokuvassa Sampo. Toivo Lankinen on haudattu Petroskoihin Peskin hautausmaalle. == Perhe == Lankisen puoliso oli Kansallisen teatterin näyttelijä Daria Karpova (1914–2003). Perheeseen syntyi kolme lasta. Aunuksessa Lankisten lastenhoitajana työskenteli vuonna 1948 vankileiriltä vapautunut entinen suomalainen kansanedustaja Siina Urpilainen, joka ei kuitenkaan saanut lupaa muuttaa perheen mukana Petroskoihin. == Kunnianosoituksia == *Stalin-palkinto 1950 *Karjalan tasavallan kansantaiteilija 1959 *Neuvostoliiton ansioitunut taiteilija == Lähteet == Luokka:Neuvostoliittolaiset näyttelijät Luokka:Neuvostoliittolaiset teatteriohjaajat Luokka:Vuonna 1907 syntyneet Luokka:Vuonna 1970 kuolleet
Pahan kukat (elokuva)

Pahan kukat on vuonna 2016 ensi-iltansa saanut suomalainen draamaelokuva, jonka on ohjannut ja käsikirjoittanut Antti J. Jokinen. Se kertoo syrjäytyneistä lähiönuorista Itä-Helsingissä. Sen pääosissa ovat muun muassa Viljami Nojonen, Jon ”Juno” Korhonen, Eero Aho ja Mikael Gabriel. Elokuvan tunnuskappaleen on tehnyt Paleface. Elokuvan ovat tuottaneet Jukka Helle ja Markus Selin. Elokuva sai ensi-iltansa kesäkuussa 2016 Shanghain elokuvajuhlilla, jossa se palkittiin parhaan ohjauksen palkinnolla. Suomessa Pahan kukat sai ensi-iltansa 30. syyskuuta 2016. == Näyttelijät == == Tuotanto == Pahan kukat sai Suomen elokuvasäätiöltä tuotantotukea 200 000 euroa. Elokuvan kokonaisbudjetti oli 630 000 euroa. Elokuvaa kuvattiin muun muassa Helsingin Kalliossa sijaitsevassa erotiikkaliikkeessä. Ohjaaja-käsikirjoittaja Antti J. Jokinen kertoo hakeneensa elokuvaansa autenttisuutta haastattelemalla viittäsataa lähiönuorta. Elokuvallaan hän halusi kiinnittää erityisesti huomiota nuorten syrjäytymiseen. == Vastaanotto == Pahan kukat on saanut Suomessa elokuvakriitikoilta ristiriitaisen vastaanoton. Eero Ahon roolisuoritusta on kuitenkin kehuttu vaikuttavaksi. Helsingin Sanomien Veli- Pekka Lehtonen antoi elokuvalle kaksi tähteä viidestä sanoo arvostelussaan: "Pahan kukat on lähiökuvaukseksi hyvin vähän poliittinen, enemmän elokuva on eleitä ja tyyliä, tyylittelyä, komeita kuvia. Se on tietenkin valinta. Elokuva jää enemmän tavoittelemaan ja esittämään rajuutta kuin olemaan sitä". == Lähteet == == Aiheesta muualla == * Luokka:Vuoden 2016 suomalaiset elokuvat Luokka:Suomalaiset draamaelokuvat Luokka:Solar Filmsin elokuvat Luokka:Antti J. Jokisen ohjaamat elokuvat